Die Thesen-Redery was 'n Suid-Afrikaanse skeepvaartmaatskappy, gestig deur A.L. Thesen, ’n Noorweër, wat in 1869 in Suid-Afrika aangekom het. Sy plan was om na Nieu-Seeland te emigreer, maar hy is deur ’n storm van koers af gedwing en het sy tuiste op Knysna gemaak, waar hy met die maatskappy, Thesen & Co. begin het. In 1895 is sy seilskepe vervang deur ’n stoomboot. Ander is later bygevoeg. In 1921 is die Thesen-redery oorgeneem deur die Houston-redery van Liverpool, maar is voortgesit onder die ou naam. Thesen-vaartuie het handel gedryf tussen hawens in die Republiek en so ver noord as die Kongo. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.